పెద్దపల్లి మండలం

పెద్దపల్లి మండలం, తెలంగాణ రాష్ట్రం,పెద్దపల్లి జిల్లాకు చెందిన మండలం.

2016 లో  జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది.   ప్రస్తుతం ఈ మండలం పెద్దపల్లి రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో 23 రెవిన్యూ గ్రామాలు ఉన్నాయి.అందులో ఒకటి నిర్జన గ్రామం.

కరీంనగర్ జిల్లా నుండి పెద్దపల్లి జిల్లాకు మార్పు. 

లోగడ పెద్దపల్లి పట్టణం కరీంనగర్ జిల్లా, పెద్దపల్లి రెవిన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెద్దపల్లి మండలాన్ని (1+22) ఇరవై మూడు గ్రామాలుతో కొత్తగా ఏర్పడిన పెద్దపల్లి జిల్లా,పెద్దపల్లి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

గణాంకాలు 

2011 భారత జనగణన గణాంకాల ప్రకారం జనాభా - మొత్తం 	1,01,776 - పురుషులు 	50,767 - స్త్రీలు 	51,009.అక్షరాస్యత - మొత్తం 65.64% - పురుషులు 66.69% - స్త్రీలు 52.61%.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 248 చ.కి.మీ. కాగా, జనాభా 101,776. జనాభాలో పురుషులు 50,767 కాగా, స్త్రీల సంఖ్య 51,009. మండలంలో 26,883 గృహాలున్నాయి.

మండలం లోని గ్రామాలు

రెవెన్యూ గ్రామాలు 

  అప్పన్నపేట్
 కనగర్తి
 కొత్తపల్లి
 గౌరెడ్డిపేట
 చీకురాయి
 తురకలమద్దికుంట
 నిట్టూర్
 నిమ్మనపల్లి
 పాల్తెం
 పెద్దకాల్వల
 పెద్దపల్లి
 పెద్దబొంకూర్ 
 బ్రాహ్మణపల్లి 
 భోజన్నపేట్ 
 మారేడుగొండ
 ములసాల
 రంగంపల్లి
 రంగాపూర్
 రాంపల్లి 
 రాగినేడు 
 రాఘవాపూర్ 
 సబితం
గమనిక:నిర్జన గ్రామం ఒకటి పరిగణించబడలేదు

మూలాలు

వెలుపలి లంకెలు